ಹದಿನಾಲ್ಕನೆಯ ಸೇನೆಯು ಒಂದು ಬಹುರಾಷ್ಟ್ರೀಯ ಪಡೆಯಾಗಿದ್ದು, ಕಾಮನ್‌ವೆಲ್ತ್‌‌ ದೇಶಗಳಿಗೆ ಸೇರಿದ ಘಟಕಗಳನ್ನು ಒಳಗೊಂಡಿತ್ತು; ಅದರ ಅನೇಕ ಘಟಕಗಳು ಭಾರತೀಯ ಸೇನೆಗೆ ಮಾತ್ರವೇ ಅಲ್ಲದೇ ಬ್ರಿಟಿಷ್‌ ಘಟಕಗಳಿಗೂ ಸೇರಿದವಾಗಿದ್ದವು ಮತ್ತು ಆಫ್ರಿಕಾದ ೮೧ನೇ, ೮೨ನೇ ಮತ್ತು ೧೧ನೇ ತುಕಡಿಗಳಿಂದಲೂ ಇದಕ್ಕೆ ಗಣನೀಯ ಕೊಡುಗೆಗಳು ದೊರೆತಿದ್ದವು. ಇದನ್ನು ಅನೇಕವೇಳೆ "ಮರೆತುಹೋದ ಸೇನೆ" ಎಂಬುದಾಗಿ ಉಲ್ಲೇಖಿಸಲಾಗುತ್ತದೆ, ಏಕೆಂದರೆ ಬರ್ಮಾ ದಂಡಯಾತ್ರೆಯಲ್ಲಿ ಇದು ನಿರ್ವಹಿಸಿದ ಕಾರ್ಯಾಚರಣೆಗಳನ್ನು ಸಮಕಾಲೀನ ಪತ್ರಿಕೆಗಳು ಉಪೇಕ್ಷಿಸಿದವು, ಮತ್ತು ಯುದ್ಧವಾದ ಬಹಳ ಕಾಲದವರೆಗೂ ಯುರೋಪ್‌ನಲ್ಲಿ ಅದಕ್ಕೆ ಸಂವಾದಿಯಾಗಿರುವ ಇತರ ಸೇನಾವ್ಯೂಹಗಳಿಗಿಂತ ಹೆಚ್ಚು ಅಸ್ಪಷ್ಟವಾಗಿ ಇದು ಉಳಿದುಕೊಂಡಿತು. ಲೆಫ್ಟಿನೆಂಟ್‌ ಜನರಲ್‌ ವಿಲಿಯಂ ಸ್ಲಿಮ್‌ ಎಂಬಾತನ ಅಧಿಪತ್ಯದಲ್ಲಿ ಇದು ೧೯೪೩ರಲ್ಲಿ ರೂಪುಗೊಂಡಿತು. ಹದಿನಾಲ್ಕನೆಯ ಸೇನೆಯು ಯುದ್ಧದ ಸಂದರ್ಭದಲ್ಲಿ ಕಂಡುಬಂದಿದ್ದ ಅತಿದೊಡ್ಡ ಕಾಮನ್‌ವೆಲ್ತ್‌‌ ಸೇನೆಯಾಗಿದ್ದು, ೧೯೪೪ರ ಅಂತ್ಯದ ವೇಳೆಗೆ ಸರಿಸುಮಾರು ಒಂದು ದಶಲಕ್ಷ ಸೈನಿಕರನ್ನು ಅದು ಹೊಂದಿತ್ತು. ಹಲವಾರು ಸಮಯಗಳಲ್ಲಿ, ನಾಲ್ಕು ವಿಶೇಷ ದಳಗಳನ್ನು ಸೇನೆಗೆ ವಹಿಸಲಾಗಿತ್ತು. ಅವುಗಳೆಂದರೆ: IV ವಿಶೇಷ ದಳ, XV ಭಾರತೀಯ ವಿಶೇಷ ದಳ, XXXIII ಭಾರತೀಯ ವಿಶೇಷ ದಳ ಮತ್ತು XXXIV ಭಾರತೀಯ ವಿಶೇಷ ದಳ.

ಮಿತ್ರರಾಷ್ಟ್ರಗಳ ಸೈನಿಕರು (ಚಿಂಡಿಟ್‌‌ಗಳು)
೧೯೪೧
ಹದಿನಾಲ್ಕನೆಯ ಸೇನೆ
ಹತ್ತನೆಯ ಸೇನೆ